Motî:lurcete - Wikipedia

# Motî:lurcete

### Èn årtike di Wikipedia.

lurcete [f.n.] biesse ki n' egzistêye nén, po rire des doûs d' croeyance. Nos irans vey les marionetes Ki s' batèt disconte li lurcete (G. Fontaine). Loukîz a: mazowår, daru, irlope. >> aler al lurcete; u: tinde al lurcete: piede si tins a des réns. N' esteut ç' nén tinde al lurcete ki d' croere ki l' bouneur c' est d' s' aler etasser et dflouwi dins ces måssîtès veyes ? (J.P. Dumont). F. se faire des illusions. >> evoyî al lurcete: evoyî fé ene biesse comission, metans po fé poirter l' moes d' avri. Franwal: ahåyant po: "se payer la tête". >> moenner (ene sakî) ås lurcetes: li fé tourner må. >> drovi des ouys come des lurcetes: fé des grands ouys. Batisse droveut des ouys come des lurcetes tchaeke côp k' i passéve divant lu ene pitite djonne kimere (L. Mahin). On dit eto: come des potales di gurnî, come des sårletes. F. yeux ébahis.

Etimolodjeye: kécfeye on spotchî aplacaedje di lurson et linete (come irlope).

Dipus d' racsegnes so l' tindaedje ås lurcetes

Prin del pådje «http://wa.wikipedia.org../../../l/u/r/Mot%C3%AE%7Elurcete.html»

##### Views

- Årtike
- Copene
- Modêye d' asteure

##### Cweri